રિવ્યૂ 'ફન્ને ખાં' : અનિલ કપૂર છે આ મ્યુઝિકલ ડ્રામા ફિલ્મનું હાર્ટ અને આત્મા | Bollywood Film Review Fanney Khan - Movie Reviews | I Am Gujarat
Gujarati News Movie Review રિવ્યૂ 'ફન્ને ખાં' : અનિલ કપૂર છે આ મ્યુઝિકલ ડ્રામા ફિલ્મનું હાર્ટ...
રિવ્યૂ 'ફન્ને ખાં' : અનિલ કપૂર છે આ મ્યુઝિકલ ડ્રામા ફિલ્મનું હાર્ટ અને આત્મા
Updated: Aug 03, 2018 12:31 pm IST
ફન્ને ખાં
અનિલ કપૂર, ઐશ્વર્યા રાય, રાજકુમાર રાવ, પીહૂ સૈંડ, દિવ્યા દત્તા
અતુલ માંજરેકર
2 કલાક 10 મિનિટ
કોમેડી, ડ્રામા, મ્યુઝિક
1/7આશાઓ-સપનાઓની વાર્તા
રોનક કોટેચાઃ આશાઓ, સપનાઓ અને સંબંધો વચ્ચે તાણાવાણાંથી ગુંથેલી સ્ટોરી એટલે ફન્ને ખાં. ફિલ્મની વાર્તા એક પિતાની સંઘર્ષ વાર્તા છે જે પોતાની ઇચ્છા ન પૂરી કરી શક્યા પણ હવે તે જ ઇચ્છા પોતાની દીકરી પૂરી કરશે તેવી આશા સાથે પોતાની દિકરીને સિંગિંગ સેંસેશન બનાવવા અને મોટું પ્લેટફોર્મ દેવા માટે કોઈપણ હદ સુધી જઈ શકે છે.
2/7એક સામાન્ય માણસના જીવનસંઘર્ષની વાત
સુપરસ્ટાર બનાવાના સપના જોતો પ્રશાંત શર્મા(અનિલ કપૂલ) પોતે તો મોહમ્મદ રફી ન બની શક્યો પરંતુ પોતાની દીકરીને લતા મંગેશેકર બનાવવાનું સપનું જરુર જુવે છે. મીત્રો વચ્ચે પ્રશાંત નહીં પણ ફન્ને ખાં નામથી ઓળખાતો પ્રશાંત પોતાના સપના પૂરા કરવા માટે તનતોડ મહેનત કરે છે. બોલિવુડ એક્ટર શમ્મી કપૂરની પૂજા કરતો પણ તેને દેખાડવામાં આવ્યો છે. તે ફક્ત સ્ટાર બનાવા માટે જ જીવતો હોય તેવું લાગે છે. પરંતુ તેના સપના પૂરા ન થતા તેની આશાઓ હવે પોતાની નવજાત બાળકી સાથે બંધાઈ જાય છે. જેથી તેનું નામ પણ તે લત્તા(પીહૂ સૈંડ) રાખે છે. લત્તા મોટી થયા પછી ફક્ત સારુ ગાય તેવું નથી ડાન્સ પણ સારો કરે છે. જોકે પ્લસ સાઇઝ હોવાના કારણે સ્ટેજ પર તેને સતત બોડી શેમિંગનો સામનો કરવો પડે છે.
3/7સપના અને હકીકત વચ્ચે ઝુરતા આપણી વાત
પ્રશાંત પોતાની દીકરીને સ્ટાર બનાવવા માટે દરેક વસ્તુ કરવા તૈયાર છે. તેનું આ ઝનૂન એટલું બધુ હોય છે કે તેના કારણે પોતાની દીકરી સાથે જ તેને ઉગ્ર બોલચાલ થાય છે. તેમણે મુંબઈમાં રહેતા એક મિડલ ક્લાસ વ્યક્તિના જીવનને આબેહુબ દેખાડ્યું છે જે પોતાના સપના અને હકીકત વચ્ચે ખૂબ જ મહેનત કરતો દેખાય છે. પ્રશાંતને તેનું સપનું પૂરું કરવામાં પત્નિ કવિતા(દિવ્યા દત્તા) પણ હંમેશા સાથ આપતી જોવા મળે છે. જ્યારે પ્રથમ ફિલ્મ તરીકે પીહૂએ પોતાના રોલને ખૂબ જ સંવેદનશીલતા સાથે કર્યો છે. પરંતુ એ સમજમાં નથી આવતું કે ક્યા કારણે તેને સતત પપ્પા સાથે ફરિયાદ રહે છે.
4/7ઐશ્વર્યા ગોર્જિયસ પણ તેના રોલ પર હોમવર્ક બરાબર નથી
જ્યારે ફિલ્મમાં હોટ સિંગર બેબી સિંહના રોલમાં ઐશ્વર્યા રાય બચ્ચન ખૂબ જ ગોર્જિયસ લાગે છે. જોકે તેના રોલ પર કંઈ ખાસ કામ કરવામાં આવ્યું ન હોય તેવું લાગી રહ્યું છે. જ્યારે ટેલેન્ડેટ એક્ટર રાજકુમાર રાવ આ ફિલ્મમાં પ્રશાંતનો ખાસ દોસ્ત છે. રાજકુમાર રાવ સાથે જોકે તેની કેમેસ્ટ્રી અસ્વાભાવિક લાગે છે. જો કે કેટલાક કોમેડિ સીનના પાછળ છુપાઈ જાય છે.
5/7સેકન્ડ હાફ ચ્યુઇંગમ
ફિલ્મ સેકન્ડ હાફમાં થોડી થોડી ટ્રેક પરથી ભટકી રહી હોય તેવું લાગે છે. જેમ કે બેબી સિંહની કોઈ બેકસ્ટોરી જ નથી અને તેની લાફઈમાં ફક્ત તેનો એક મેનેજર છે જે એવું જ ઇચ્છે છે કે એક રિયાલિટી શોમાં સ્ટેજ પર બેબી સિંહ વોર્ડરોબ માલફંક્શનનો શિકાર બને. ફિલ્મનો સેકન્ડ હાફ ખૂબ લાંબો છે અને ખેંચીને ચ્યુઇંગમ થઈ ગયો છે. તેમજ ફિલ્માં મ્યુઝિકની જો વાત કરવામા આવે તો 'અચ્છે દિન'ને છોડીને ફિલ્મનો સાઉન્ડ ટ્રેક એટલો સારો નથી બની શક્યો.
6/7અનિલ કપૂર એક માત્ર ફિલ્મનો શો સ્ટોપર
છલ્લે બધુ મળીને ફિલ્મ ફન્ને ખાં સ્ટાર્સથી ભરેલી મ્યુઝિકલ ડ્રામા ફિલ્મ છે. જેમાં સ્ટાર્સ પોતાના અવાજથી દુનિયાને પોતાના પગે લાવવા માગે છે. આ ફિલ્મ દેખાડે છે કે કઈ રીતે કોઈ પેરેન્ટ્સ પોતાના અધૂરા સપનાઓને પોતાના બાળકો દ્વારા પૂરા કરી દેખાડવા માગે છે. ફિલ્મના શો સ્ટોપર કહો કે આકર્ષણ એકમાત્ર અનિલ કપૂર જ છે. જેમણે પોતાની અફલાતૂન એક્ટિંગ દ્વારા ફિલ્મમાં રંગ લાવ્યો છે. ફક્ત અને ફક્ત આ માટે જ ફન્ને ખાં તમારે એકવાર જોવી જોઈએ.